TRT ตั้งเป้ารายได้ปีนี้ 2.3 พันลบ. รับแบ็คล็อกแกร่ง-ลุยประมูลงานต่อเนื่อง
TRT ตั้งเป้ารายได้ปีนี้ 2.3 พันลบ. โต 10% รับแบ็คล็อกแกร่ง-เดินหน้าประมูลงานต่อเนื่อง และมีการบริหารจัดการที่ดีมั่นใจยังคงสามารถสร้างผลกำไรที่ดีได้
TRT ตั้งเป้ารายได้ปีนี้ 2.2 พันลบ. โต 10% รับแบ็คล็อกแกร่ง-เดินหน้าประมูลงานต่อเนื่อง และมีการบริหารจัดการที่ดีมั่นใจยังคงสามารถสร้างผลกำไรที่ดีได้
21 มี.ค. 2565

นายสัมพันธ์ วงษ์ปาน กรรมการผู้จัดการ กลุ่ม บริษัท ถิรไทย จำกัด (มหาชน) หรือ TRT เปิดเผยว่า บริษัทฯ ตั้งเป้ารายได้ปี 2565 ที่ 2,279 ล้านบาท หรือเติบโต 10% จากปีก่อนที่บริษัทฯ มีรายได้ 2,047 ล้านบาท โดยจะมีรายได้จากกลุ่มหม้อแปลงราว 1,965 ล้านบาท ที่บริษัทฯ มีคำสั่งซื้อล่วงหน้า (Backlog) ราว 650 ล้านบาท ซึ่งจะสามารถรับรู้รายได้ทั้งหมดภายในปีนี้ ในขณะเดียวกันยังอยู่ระหว่างการเข้าเสนองานอยู่ราว 9,200 ล้านบาท โดยคาดหวังจะได้งานไม่ต่ำกว่า 20-25% ของมูลค่างานทั้งหมด
โดยโครงการที่อยู่ระหว่างเข้าประมูลงาน แบ่งเป็น โครงการการไฟฟ้านครหลวง (กฟน.) มูลค่า 2,200 ล้านบาท โครงการจากการไฟฟ้าส่วนภูมิภาค (กฟภ.) มูลค่า 2,700 ล้านบาท โครงการจากการไฟฟ้าฝ่ายผลิตแห่งประเทศไทย(กฟผ.) มูลค่า 600 ล้านบาท โครงการอื่นๆในประเทศ 1,800 ล้านบาท และส่งออก 1,900 ล้านบาท
ด้านรายได้ที่นอกเหนือจากกลุ่มหม้อแปลงราว 300 ล้านบาท โดยบริษัทฯ คาดว่าจะมีรายได้จากกลุ่มแบตเตอรี่เข้ามาราว 100 ล้านบาท หลังจากที่ปีก่อนบริษัทฯ มีการรับรู้รายได้เข้ามาแล้วราว 5 ล้านบาท โดยปัจจุบันบริษัทฯ มี Backlog ราว 125 ล้านบาท และอยู่ระหว่างการเสนองานอยู่อีกราว 1,220 ล้านบาท ซึ่งบริษัทฯ คาดหวังจะได้งานไม่ต่ำกว่า 20-25% ของมูลค่างานทั้งหมด
“แม้ว่าราคาทองแดง ซึ่งเป็นวัตถุดิบในการผลิตปรับตัวเพิ่มสูงขึ้น แต่อย่างไรก็ตามบริษัทฯ ได้มีการติดตามอย่างใกล้ชิด และยังคงมีการบริหารจัดการที่ดีได้อย่างต่อเนื่อง ซึ่งมั่นใจว่าบริษัทฯ ยังบริหารจัดการได้อย่างดีทำให้บริษัทยังคงสามารถสร้างผลกำไรที่ดีได้” นายสัมพันธ์ กล่าว